open-index/open-wikipedia-markdown huggingface dataset:
Σέλμπουρν ΦΚ

Η **Σέλμπουρν Φούτμπολ Κλαμπ** (γαελικά: *Cumann Peile Shíol Broin*, αγγλικά: *Shelbourne Football Club*) είναι μια ιρλανδική επαγγελματική ποδοσφαιρική ομάδα με έδρα την συνοικία Ντραμκόντρα του Δουβλίνου, που αυτό τον καιρό αγωνίζεται στην Airtricity League (πρώτη κατηγορία του ιρλανδικού ποδοσφαίρου).

Η Σέλμπουρν ιδρύθηκε στο Δουβλίνο το 1895. Το 1904 η ομάδα προσχώρησε στην Irish Football League, που τότε ήταν μία διοργάνωση που περιελάμβανε το σύνολο της Ιρλανδίας, πριν γίνει ιδρυτικό μέλος της League of Ireland το 1921. Η Σέλμπουρν έχει κατακτήσει το πρωτάθλημα 13 φορές και είναι μια από τις τρεις ομάδες που έχουν κατακτήσει τόσο το IFA Cup όσο και το FAI Cup. Παίζει τα εντός έδρας παινίδια της στο Τόλκα Παρκ, στην συνοικία του Δουβλίνου Ντραμκόντρα. Τα βασικά χρώματα της ομάδας είναι το κόκκινο και το άσπρο, με τις εντός έδρας εμφανίσεις να είναι κατακόκκινες. Το 'Shels' είναι το πλέον κοινό ψευδώνυμο της ομάδας, που είναι συντόμευση του *Shelbourne*.

Το 2025, ο μεγάλος Τετράκαλος ανέλαβε την τεχνική ηγεσία της ομάδας και οδήδησε την ομάδα 4η.

Την ευρωπαϊκή σεζόν 2004/2005, η Σέλμπουρν έγινε η πρώτη ιρλανδική ομάδα που να φτάνει στον τρίτο προκριματικό γύρο του Τσάμπιονς Λιγκ. Οι εμφανίσεις της στις ευρωπαϊκές διοργανώσεις και ο πρώην επιθετικός Τζέισον Μπάιρν που καλούνταν στην εθνική ομάδα της Ιρλανδίας ενώ βρισκόταν ακόμη στην ομάδα, απέφεραν στην Σέλμπουρν παγκόσμια προβολή. Η ομάδα έχασε την άδεια συμμετοχής της στην Premier Division για την σεζόν 2007 λόγω των πολλών χρεών της ομάδας. Από τότε, η Σέλμπουρν αγωνίζεται στην δεύτερη κατηγορία της League of Ireland. Η ομάδα προπονούνταν από τον Ντέρμοτ Κίλι μέχρι τις 27 Μαΐου 2010, έχοντας αναλάβει να αντικαταστίσει τον Πατ Φένλον στις 23 Φεβρουαρίου 2007. Ο Άλαν Μάθιους έγινε ο νέος προπονητής το 2010

## Τίτλοι
***[[Πρωτάθλημα ποδοσφαίρου Ιρλανδίας]]: 14**
:: 1925–26, 1928–29, 1930–31, 1943–44, 1946–47, 1952–53, 1961–62, 1991–92, 1999–2000, 2001-02, 2003, 2004, 2006, 2024
***[[Κύπελλο ποδοσφαίρου Ιρλανδίας]]: 0**
:: ,

## Παραπομπές


## Εξωτερικοί σύνδεσμοι

*Επίσημη ιστοσελίδα της ομάδας
*Η Σέλμπουρν ΦΚ στο Playerhistory.com
*Reds Independent Ανεξάρτητος Σύλλογος Οπαδών
*Shelbourne Supporters' Development Group
*ShelsTV.com IPTV Channel
*Shelshomepage & ShelsTV.com New Shelshomepage and ShelsTV.com website
*Shelbourne clear tax debt

Κατηγορία:Ιδρύσεις αθλητικών συλλόγων το 1895
Κατηγορία:Ποδοσφαιρικές ομάδες Ιρλανδίας
Κατηγορία:Ιδρύσεις ποδοσφαιρικών ομάδων το 1895
Θησαυρός των Σικυωνίων

Ο **Θησαυρός των Σικυωνιών** ήταν ένας από τους πιο φημισμένους θησαυρούς (ναούς) της αρχαιότητας.

## Ιστορία
Αναφέρεται από τον Παυσανία. Αναστηλώθηκε από τους Γερμανούς στις αρχαιολογικές ανασκαφές στην Ολυμπία. Είχε καταστραφεί ολοσχερώς, ενώ τα αρχιτεκτονικά του υλικά διασκορπίστηκαν αφού είχαν χρησιμοποιηθεί ανα τους αιώνες στην κατασκευή βυζαντινών κτιρίων, σπιτιών, χριστιανικών ναών και τειχών σε μεγάλη ακτίνα. Βρέθηκαν όμως και ξεχώριζαν από τα αρχιτεκτονικά υλικά των άλλων ναών, του Μετρώου, της αίθουσας της Ηχού, και του Λεωνιδίου, διότι διέφεραν ως προς το υλικό, το οποίο δεν ήταν από πωρόλιθο, αλλά από ασβεστιογενή ψαμμίτη κίτρινης απόχρωσης και μακρινής προέλευσης.

## Πηγές
*  

Κατηγορία:Αρχαία Ολυμπία
Ιωσήφ Λεκανίδης

Ο **Ιωσήφ Λεκανίδης** ήταν Έλληνας νομικός και σπουδαίος οπλαρχηγός της Κρήτης που έδρασε  στην Κρητική Επανάσταση (1895-1898).

## Βιογραφικά στοιχεία
Καταγόταν από τον Αλίκαμπο Χανίων. Σπούδασε νομικά στο Πανεπιστήμιο Αθηνών και μετά την αποφοίτησή του επέστρεψε στην πατρίδα του προκειμένου να ασκήσει την δικηγορία. Από ενωρίς όμως μυήθηκε στην σχεδιαζόμενη επανάσταση όπου με ενθουσιασμό συντάχθηκε σ΄ αυτή αναδειχθείς γενικός γραμματέας στην υπό την προεδρία του Μανούσου Κούνδουρου συγκροτηθείσα Μεταπολιτευτική Επιτροπή Κρήτης η οποία και ανέλαβε τον συντονισμό της επαναστατικής δράσης που είχε ως αποκορύφωμα την νικηφόρα πολιορκία του Βάμου που αναδείχθηκε σταθμός στη μετέπειτα εξέλιξη του Κρητικού ζητήματος.

Στην πολεμική επιχείρηση εκείνη ο Ι. Λεκανίδης, παρότι νυμφευμένος έχοντας πέντε τέκνα και η σύζυγός του Ελένη βρισκόταν στον όγδοο μήνα κύησης, αποφασισμένος στη σωτηρία της Κρήτης από τα υφιστάμενα δεινά, συμμετείχε ως οπλαρχηγός και ήταν ένας από εκείνους που θαρραλέα εισέβαλαν με τις ομάδες τους στον Βάμο και προχώρησαν στη σταδιακή κατάληψή του. Για τα γεγονότα αυτά και τις μάχες που ακολούθησαν ο Ι. Λεκανίδης συνέγραψε ιστορικό ημερολόγιο που διέσωσε και διαφύλαξε η οικογένειά του που αποτελεί σπουδαία ιστορική πηγή της περιόδου εκείνης από την οποία αντλούνται πολλά στοιχεία.

## Πηγές
* "Μεγάλη Ελληνική Εγκυκλοπαίδεια" τομ.ΙΕ΄, σελ.185.

Κατηγορία:Έλληνες δικηγόροι του 19ου αιώνα
Κατηγορία:Κρητικοί οπλαρχηγοί
Κατηγορία:Έλληνες αγωνιστές του 19ου αιώνα
Ασημάκης Αλεξίου

Ο **Ασημάκης Αλεξίου** είναι Έλληνας παλαίμαχος, αθλητής της πετοσφαίρισης. Γεννήθηκε στην Αθήνα την 1 Ιανουαρίου 1967. Ξεκίνησε την καριέρα του από τον Παναθηναϊκό Αθλητικό Σύλλογο το 1980, όπου και αγωνίστηκε έως το 1990. Κατέκτησε τρία Πανελλήνια Πρωταθλήματα Ελλάδος Ανδρών την τριετία 1984-85-86, δύο Κύπελλα Ελλάδος το 1984-85 και ένα Πανελλήνιο Πρωτάθλημα Εφήβων το 1982 στα Τρίκαλα. Επίσης κατέκτησε την τρίτη θέση με τον Παναθηναϊκό Αθλητικό Σύλλογο στο Φάϊναλ Φορ του Κυπέλλου Κυπελλούχων Ευρώπης την περίοδο 1988-89 στο Varkaus της Φιλανδίας.

Έπαιξε στην Εθνική Ομάδα των Ελπίδων, αλλά και Νέων ως βασικό στέλεχος όπου συμμετείχε σε τρία Βαλκανικά Πρωταθλήματα και ένα Πανευρωπαϊκό Πρωτάθλημα, με 86 διεθνείς συμμετοχές. Μεταγράφηκε στον ΑΟΝΣ Μίλωνας όπου βοήθησε σημαντικά ως βασικό στέλεχος για την άνοδό του στην Α1 Εθνική Κατηγορία. Έπαιξε εννέα έτη σ' αυτόν, και κατέκτησε ένα Πρωτάθλημα τής Α2 Εθνικής Κατηγορίας και ένα της Β Εθνικής Κατηγορίας. Αποσύρθηκε από την ενεργό δράση το 1998 από την ομάδα του Ιωνικού Νέας Φιλαδελφείας. Είναι απόφοιτος τού Εθνικού Καποδιστριακού Πανεπιστημίου Αθηνών (Τ.Ε.ΦΑ.Α).

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΠΑΟ
Δημήτρης Μπιτσάκος

Ο **Δημήτρης Μπιτσάκος** (Πάτρα, 1972) είναι Έλληνας πρώην διεθνής αθλητής της υδατοσφαίρισης και της κολύμβησης. Ήταν αθλητής του Ν.Ο. Πατρών και αγωνιζόταν στην θέση του φουνταριστού , διεθνής ήταν και με την εθνική ομάδα υδατοσφαίρισης και αυτή της κολύμβησης.

Στην υδατοσφαίριση καθιερώθηκε στην βασική ομάδα το 1987 όταν ο Όμιλος υποβιβάστηκε στην Α2 εθνική και έκανε ανανέωση προωθώντας πολλούς παίκτες από την εφηβική ομάδα, μαζί και τον Μπιτσάκο. Το 1992 έπαιξε με τον ΝΟΠ στον τελικό του κυπέλλου όπου έχασαν από τον Ολυμπιακός κερδίζοντας στην ευρωπαϊκή έξοδο στο κύπελλο κυπελλούχων όπου το 1993 έφτασε στους τέσσερις της διοργάνωσης. Το 1993 ήταν πρώτος σκόρερ της κανονικής περιόδου στο πρωτάθλημα, ενώ είναι πέμπτος σκόρερ όλως των εποχών στην Α1. Με τον Όμιλο έπαιξε στο Λεν Τρόφι το 1994 , ενώ με τον όμιλο ήταν τρίτος στο Μεσογειακό κύπελλο της ίδιας χρονιάς. 

Με τον Όμιλο ήταν κυπελλούχος Ελλάδος το 1995 και ήταν φιναλίστ το 1996, 1997, 1998 και το 2005. Το 1999 μάλιστα έπαιξε και στους δύο τελικούς του Λεν Τρόφι απέναντι στην Ούιπεστ μάλιστα ο Μπιτσάκος ήταν 1ος σκόρερ της διοργάνωσης με 34 τέρματα. 

Με την εθνική ομάδα υδατοσφαίρισης έχει πάνω από 100 συμμετοχές, μαζί της πήρε μαζί της μέρος στους Ολυμπιακούς αγώνες του 1992 της Βαρκελώνης. 

Συνολικά στην καριέρα του έπαιξε στους Ν.Ο. Πατρών (1987–2000 & 2002–2005) Α.Ν.Ο. Γλυφάδα (2000–2002), την Ν.Ε. Πατρών, τον Νηρέα Χαλανδρίου (2005–2006), τον ΠΑΟ (2006–12), και επέστρεψε στον Ναυτικό Όμιλο σαν βοηθός προπονητή. Παράλληλα με την αγωνιστική δράση σαν αθλητής ήταν και προπονητής υδατοσφαίρισης, για πολλά χρόνια στον Ν.Ο. Αργοστολίου όπου τον οδήγησε στην Α1 εθνική κατηγορία.

Το 1984 στο πανελλήνιο πρωτάθλημα κολύμβησης ήταν 1ος στα 100 πρόσθιο, 2ος στα 200 πρόσθιο και 1ος στα 4Χ100 μικτή, την ίδια χρονιά ήταν βαλκανιονίκης παίδων στους αγώνες της Κωνσταντινούπολης. Στους Εαρινούς αγώνες του 1984 ήταν 1ος στα 200 πρόσθιο και 1ος στα 100 πρόσθιο. 

## Διακρίσεις

:**Υδατοσφαίριση**
*Φιναλίστ Λεν Τρόφι : 1999
::1ος σκόρερ Λεν Τρόφι: 1999
*Μεσογειακό κύπελλο: 1994 (χάλκινο)
*Α2 εθνική κατηγορία : 1990
*Κύπελλο Ελλάδος: 1995
::Φιναλίστ: 1992, 1996, 1997, 1998, 2005

:**Κολύμβηση**
***Πανελλήνιο πρωτάθλημα**
*100 πρόσθιο
::1ος: 1984

*200 πρόσθιο
::2ος: 1984

*4Χ100
::1ος: 1984

***Εαρινοί αγώνες**
*200 πρόσθιο
::1ος: 1984

*100 πρόσθιο
::1ος: 1984

## Παραπομπές


Κατηγορία:Έλληνες υδατοσφαιριστές
Κατηγορία:Υδατοσφαιριστές του Ν.Ο. Πατρών
Κατηγορία:Κολυμβητές του Ν.Ο. Πατρών
Κατηγορία:Προπονητές υδατοσφαίρισης Ν.Ο. Πατρών
Κατηγορία:Προπονητές υδατοσφαίρισης Αργοστολίου
Κατηγορία:Έλληνες προπονητές υδατοσφαίρισης
Κατηγορία:Έλληνες Βαλκανιονίκες
Κατηγορία:Υδατοσφαιριστές Ν.Ε. Πατρών
Κατηγορία:Υδατοσφαιριστές Παναθηναϊκού
Κατηγορία:Υδατοσφαιριστές Γλυφάδας
Κατηγορία:Φουνταριστοί υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 1992
Κατηγορία:Υδατοσφαιριστές Εθνικής Ελλάδας
Κόρη του Αντήνορος

Η ***Κόρη του Αντήνορος*** είναι έργο αρχαϊκής τέχνης του γλύπτη Αντήνορος. Τμήματά της ανακαλύφθηκαν στις ανασκαφές της Ακρόπολης και βρέθηκαν στην Περσική τάφρο το 1882 ανατολικά του Παρθενώνα και το 1886 δυτικά του Ερέχθειου. Εκτίθεται στο Μουσείο της Ακρόπολης με αριθμό καταλόγου 681.
## Περιγραφή
Είναι από μάρμαρο Πάρου. Βρέθηκε θρυμματισμένη σε πολλά κομμάτια. Τμήματα των ποδιών λείπουν και έχουν αντικατασταθεί. Λείπει επίσης το δεξί χέρι από τον αγκώνα και η αριστερή παλάμη. Φέρει ζημιές στο πρόσωπο. Η βάση του φέρει την επιγραφή
:
:

:
:

Η κόρη είναι ντυμένη με ιμάτιο και χιτώνα. Οι οφθαλμοί ήταν ένθετοι και έχουν χαθεί.
## Ερμηνεία
Το άγαλμα ήταν τοποθετημένο στο ιερό της Αθηνάς στην Ακρόπολη. Η επιγραφή μνημονεύει τον καλλιτέχνη Αντήνορα, τον πατέρα του καλλιτέχνη Ευμάρου, και τον κεραμέα Νέαρχο που ανάθεσε το άγαλμα. Πολλοί αμφέβαλλαν αν ο Νέαρχος ήταν πράγματι κεραμέας το επάγγελμα, αφού ένας κεραμέας δεν μπορεί να είχε την οικονομική ευχέρεια που ήταν απαραίτητη για να κάνει ένα τέτοιο καλλιτέχνημα.

## Χρονολογία
Είναι το μοναδικό εξακριβωμένο έργο του Αντήνορος. Χρονολογείται στα 530-520 π.Χ.

## Δείτε επίσης
* Κόρες της Ακρόπολης

## Πηγές
*
* 

Κατηγορία:Αρχαϊκή τέχνη
Κατηγορία:Κόρες
Κατηγορία:Μουσείο Ακρόπολης
Κατηγορία:Αρχαιολογικά ευρήματα στην Αττική
Ευρυδίκη (Ανούιγ)

Η **Ευρυδίκη** είναι θεατρικό έργο του Ζαν Ανούιγ, γραμμένο το 1941.

Αποτελεί μέρος των *Μαύρων θεατρικών έργων* του συγγραφέα, μαζί με την *[[Ερμίνα]]* (1931), *[[Το αγρίμι]]* (1934) και τον *[[Ταξιδιώτη χωρίς αποσκευές]]* (1937).

## Πλοκή
Η Ευρυδίκη είναι ηθοποιός σε έναν περιοδεύοντα θίασο. Στο σταθμό ενός τρένου, συναντά τον Ορφέα, ένα βιολιστή. Ερωτεύονται και η Ευρυδίκη εγκαταλείπει το θίασο για να ζήσει μαζί του. Το ζευγάρι θα κάνει τη γνωριμία ενός παράξενου ταξιδιώτη, του κ. Ανρί, που ίσως αντιπροσωπεύει το Πεπρωμένο. Ο διευθυντής του θιάσου αποκαλύπτει ότι η Ευρυδίκη είναι ερωμένη του. Ο Ορφέας ζηλεύει. Η Ευρυδίκη σκοτώνεται σε αυτοκινητιστικό ατύχημα, στην προσπάθειά της να εγκαταλείψει τον Ορφέα. Βλέποντας τον πόνο του τελευταίου, ο κ. Ανρί διαπραγματεύεται με το θάνατο κι η Ευρυδίκη ξανάρχεται στη ζωή. Για να μείνει ζωντανή, ο Ορφέας έχει εντολή να μην την κοιτάξει κατάματα πριν έρθει το πρωί. Δεν καταφέρνει όμως να αντισταθεί και τα μάτια του συναντούν τα δικά της. Η Ευρυδίκη πεθαίνει για ακόμη μια φορά. Ο Ορφέας είναι απαρηγόρητος. Ο κ. Ανρί προτείνει στον ερωτευμένο νέο το μόνο αντίδοτο που θα του επέτρεπε να είναι μαζί με την αγαπημένη του: τον θάνατο. Σε ένα δωμάτιο φτηνού ξενοδοχείου, οι δυο εραστές επανασυνδέονται για πάντα.

## Εξωτερικοί σύνδεσμοι
* Ραδιοφωνικό θέατρο

Κατηγορία:Γαλλικά θεατρικά έργα
Κατηγορία:Ορφισμός
Κουβούκλια Κοζάνης

Τα **Κουβούκλια** είναι ένας μικρός προσφυγικός συνοικισμός ο οποίος βρίσκεται στη μέση του δρόμου από το χωριό Μεσσιανή προς το χωριό Ροδίτης στο Νομό Κοζάνης. Πήρε το όνομά του από την κωμόπολη Κουβούκλια η οποία βρισκόταν δεκαπέντε χιλιόμετρα μακρυά από την Προύσα. Ο Μητροπολίτης Σερβίων και Κοζάνης Διονύσιος έγραψε για τον εν λόγω συνοικισμό: «Όσοι Κουβουκλιώτες ήλθαν στην Κοζάνη, εγκαταστάθηκαν εκεί και με τον ενθουσιασμό της πίστης και της ευσέβειας και με την συνδρομή και των άλλων Κουβουκλιωτών που είναι στην Ελλάδα και όλων των χριστιανών, έκτισαν την εκκλησία του Οσίου Βαραδάτου στις όχθες της λίμνης του Αλιάκμονα, κοντά στη μεγάλη γέφυρα. Είναι λοιπόν μέσα στην Ορθόδοξη πίστη και παράδοση ότι εδώ στον τόπο μας βάλθηκαν οι Χριστιανοί να χτίσουν την εκκλησία του αγίου Βαραδάτου και να αρχίσουν να εορτάζουν πάλι πανηγυρικά τη μνήμη του. Δεν μπορούμε να μην εκτιμήσουμε και επαινέσουμε την προσπάθεια αυτή των λίγων Κουβουκλιωτών της Κοζάνης. Μ’ αυτή την ευσέβεια οι Έλληνες της Μικρασίας και του Πόντου, φορτωμένοι τις εικόνες και τα ιερά σκεύη των εκκλησιών τους, ήλθαν εδώ και ξανάχτισαν τη ζωή τους. Όλα τα ονόματα των πόλεων και των χωριών, όλα τα ήθη και τα έθιμα του λαού, όλος ο ελληνικός και χριστιανικός πολιτισμός πολλών αιώνων, όλα μεταφυτεύτηκαν από τη Μικρασία και τον Πόντο και ξαναζούν εδώ».

## Αναφορές


Κατηγορία:Δήμος Σερβίων - Βελβεντού
Κατηγορία:Χωριά της περιφερειακής ενότητας Κοζάνης
Κατάλογος Γυναικών

Ο ***Κατάλογος Γυναικών*** (Γυναικῶν Κατάλογος) ή ***Ηοίαι*** (Ἠοῖαι) είναι γενεαλογικό έπος το οποίο κατά την αρχαιότητα αποδιδόταν στον Ησίοδο. Ο δεύτερος τίτλος προέρχεται από τον λογότυπο «**», που εισήγαγε νέα τμήματα του ποιήματος μέσω της εισαγωγής μιας ηρωίδας ή ηρωίδων. Πολλές από αυτές τις ηρωίδες συνευρέθηκαν με θεούς και θνητούς, γεννώντας τους ήρωες της ελληνικής μυθολογίας. Πολυάριθμα αποσπάσματα των πέντε βιβλίων του ποιήματος διαδόθηκαν από παπύρους και αναφορές σε άλλους αρχαίους συγγραφείς. Το ποίημα αφηγείται το σύνολο της ηρωικής εποχής, από τον Δευκαλίωνα ως τον Τρωικό πόλεμο.

Στην Αρχαιότητα λίγοι συγγραφείς αμφισβήτησαν την απόδοση στον Ησίοδο, αλλά περισσότεροι σύγχρονοι μελετητές πιστεύουν ότι ο Κατάλογος είναι ψευδο-ησιοδιακό έργο.

## Αναφορές


## Βιβλιογραφία
* Hirschberger, M. (2004) *Gynaikōn Katalogos und Megalai Ēhoiai: Ein Kommentar zu den Fragmenten zweier hesiodeischer Epen*. Munich & Leipzig.
* Hunter, R. ed. (2005) *The Hesiodic Catalogue of Women: Constructions and Reconstructions*. Cambridge
* Schwartz, J. (1960) *Pseudo-Hesiodeia: recherches sur la composition, la diffusion et la disparition ancienne d'oeuvres attribuées à Hésiode*. Leiden.
* West, M.L. (1985) *The Hesiodic Catalogue of Women: Its Nature, Structure, and Origins*. Oxford.

Κατηγορία:Μύθοι της ελληνικής μυθολογίας
Κατηγορία:Ησίοδος
Κατηγορία:Αρχαία ελληνικά έπη
Βαλκανικοί Αγώνες Στίβου 2008

Οι **63οι [[Βαλκανικοί Αγώνες Στίβου]] 2008** έγιναν στο Άργος στις 19 & 20 Ιουλίου. Μετείχαν αθλητές και αθλήτριες από εννιά βαλκανικές χώρες. Δεν μετείχε η Μολδαβία. Νικήτρια αναδείχθηκε η **[[Ρουμανία]]** και στους άνδρες και στις γυναίκες. Διεξήχθησαν ξεχωριστά τα βαλκανικά πρωταθλήματα μαραθωνίου και βάδην. Το βάδην έγινε στο Βουκουρέστι στις 12 Απριλίου. Και τα δύο ήταν εκτός βαθμολογίας.

## Αποτελέσματα

### Ανδρών

Διεξήχθησαν ξεχωριστά πρωταθλήματα μαραθωνίου και βάδην.

#### Βαθμολογία

 

### Γυναικών

Διεξήχθησαν ξεχωριστά πρωταθλήματα μαραθωνίου και βάδην.

#### Βαθμολογία

 

## Πηγές
*Αρχείο ΣΕΓΑΣ.

Κατηγορία:Βαλκανικοί Αγώνες Στίβου
Κατηγορία:Στίβος το 2008
Κατηγορία:Άργος
Βασίλειος Πετράκος

Ο **Βασίλειος Πετράκος** (Πειραιάς,  1932) είναι Έλληνας αρχαιολόγος και ακαδημαϊκός, ο οποίος διετέλεσε Γενικός Γραμματέας της Εν Αθήναις Αρχαιολογικής Εταιρείας από το 1988 έως το 2025.
 
## Βιογραφία
Γεννήθηκε στον Πειραιά το 1932. Σπούδασε Αρχαιολογία στη Φιλοσοφική Σχολή του Πανεπιστημίου Αθηνών και μετεκπαιδεύτηκε στη Γαλλία σε θέματα επιγραφικής. 

### Έργο
Από το 1959 έως το 1994 εργάστηκε στην Αρχαιολογική Υπηρεσία, αρχικά ως Επιμελητής Αρχαιοτήτων και αργότερα ως Έφορος και συγκεκριμένα στη Σπάρτη, στους Δελφούς, στην Αττική, στην Πάτρα, τη Χαλκίδα, τα Νησιά του Αιγαίου και στο Τμήμα Γλυπτών του Εθνικού Αρχαιολογικού Μουσείου. Πραγματοποίησε ανασκαφές στην Φωκίδα, τη Χαλκίδα, και στην Αττική και ιδίως στον Ραμνούντα, όπου αποκάλυψε και αναστήλωσε το ιερό της Νεμέσεως και τμήμα του νεκροταφείου με ταφικούς περιβόλους.

Από το 1988 εκλέχθηκε Γενικός Γραμματέας της Εν Αθήναις Αρχαιολογικής Εταιρείας, δίνοντας προτεραιότητα στην έκδοση των επιστημονικών δημοσιεύσεων των ανασκαφών της Εταιρείας και την προώθηση των μελετών. Ήταν ιδρυτής του αρχαιολογικού περιοδικού Ο Μέντωρ που έχει ως κύριο αντικείμενο την ιστορία και τα ιστορικά πρόσωπα της ελληνικής αρχαιολογίας και διευθυντής των επιστημονικών εκδόσεων της Αρχαιολογικής Εταιρείας. 
Το 2000 εκλέχτηκε τακτικό μέλος της Ακαδημίας Αθηνών. 

## Παραπομπές


## Πηγή
*Εν Αθήναις Αρχαιολογική Εταιρεία

Κατηγορία:Έλληνες έφοροι αρχαιοτήτων
Κατηγορία:Έλληνες έφοροι μουσείων
Κατηγορία:Έλληνες αρχαιολόγοι
Κατηγορία:Μέλη της Ακαδημίας Αθηνών
Αριστείδης Χρυσοβέργης

Ο **Αριστείδης Χρυσοβέργης** (- Αριστίντ Φιόντοροβιτς Χρισοβέρι, 1812- ;) ήταν  Έλληνας αξιωματικός που οδήγησε την Ελληνική Λεγεώνα του αυτοκράτορα Νικολάου Α΄ κατά τη διάρκεια του Κριμαϊκού πολέμου.

## Βιογραφία
Ο Χρυσοβέργης γεννήθηκε το 1812  στην Μεσημβρία  της Μαύρης Θάλασσας (σημερινό Νέσεμπαρ της Βουλγαρίας) σε ελληνική μεσοαστική οικογένεια. Σπούδασε στην "Ελληνική  Εμπορική  Σχολή της Οδησσού" Το 1828 η Ρωσία κήρυξε τον πόλεμο στην Τουρκία, μετά από 7 χρόνια αιματηρού απελευθερωτικού αγώνα της Ελλάδας. Ο Χρυσοβέργης εγκατέλειψε τις σπουδές του και εντάχθηκε στις τάξεις των ελλήνων επαναστατών, προς το τέλος του πολέμου. Αργότερα συνέχισε την υπηρεσία στον ελληνικό βασιλικό στρατό.
Από την αρχή του Κριμαϊκού πολέμου ο Χρυσοβέργης εμφανίστηκε στις αρχές του 1854 στο  Βουκουρέστι, και με τη βοήθεια του φίλου του, Ρώσου αξιωματικού  του ναυτικού, Ιωάννη Βλασσόπουλου, συναντήθηκε με τον διοικητή του ρωσικού Στρατού στον  Δούναβη στρατηγό Μ.Γκορτσάκοβ για την δημιουργία μιας ξεχωριστής  μονάδας από Έλληνες εθελοντές. Με διάταγμα του Γκορτσάκοβ ο Χρυσοβέργης στάλθηκε στην  μονάδα του στρατηγού Ουσακόβ στις εκβολές του Δούναβη. Οι Έλληνες εθελοντές και ο ίδιος ο Χρυσοβέργης   
δεν ήταν ντυμένοι με ρωσικές στρατιωτικές στολές, αλλά με φουσταννέλα όπως και οι αγωνιστές του 1821  .
Το καλοκαίρι του 1854, στον βραχίονα Σωλήν , ο Χρυσοβέργης με τον βαθμό του λοχαγού, και επικεφαλής 25 Ελλήνων εθελοντών έδωσε μάχη ενάντια σε  βρετανικό άγημα  700 στρατιωτών. Κατά τη διάρκεια αυτής της μάχης οι  Βρετανοί  έχασαν έξι αξιωματικούς και 72 στρατιώτες , συμπεριλαμβανομένου του αριστοκράτη Ρίτσαρντ  Πάρκερ Χάιντ IV. Αυτός ήταν ο λόγος που για την μάχη αυτή έγινε συζήτηση στο Βρετανικό Κοινοβούλιο.
Στις αρχές του 1855 η Λεγεώνα,  μεταφέρθηκε στην Κριμαία και έλαβε μέρος στην επίθεση της Ευπατόριας στις  5 Φλεβάρη του 1855, όπου έχασε μερικές δεκάδες άτομα σκοτωμένους και  30 τραυματίες, συμπεριλαμβανομένων των αξιωματικών Χρυσοβέργη και Σταμάτη. Μετά την Ευπατόρια η Ελληνική Λεγεώνα συμμετείχε στην άμυνα της Σεβαστούπολης, ως μέρος της φρουράς από την 1η Μαρτίου μέχρι τις 27 Αυγούστου 1855 και στην Μάχη του Μαύρου ποταμού στις 16  Αυγούστου, όπου ο Χρυσοβέργης έλαβε τιμητική διάκριση.
Μετά τον πόλεμο ο Χρυσοβέργης παρέμεινε στη Ρωσία και το 1864 ως απόστρατος συνταγματάρχης έκανε αναφορά προς τις ρωσικές αρχές για να στήσει ένα μνημείο για τους Έλληνες, που έπεσαν στον πόλεμο της Κριμαίας. Η πρόταση του δεν υλοποιήθηκε.

## Παραπομπές


Κατηγορία:Έλληνες στρατιωτικοί
Κατηγορία:Ρώσοι στρατιωτικοί
Αρισταίος

Με το όνομα **Αρισταίος** ήταν γνωστοί οι:

* Αρισταίος (μυθολογία), ελάσσων θεός
* Αρισταίος ο Δαμοφώντος ή Αρισταίος ο Κροτωνιάτης, μαθηματικός, 6ος αιώνας π.Χ.
* Αρισταίος ο Γεωμέτρης, β' μισό του 4ου π.Χ. αιώνα, μαθηματικός
* Αρισταίος ο Πρεσβύτερος, 4ος αιώνας π.Χ., μαθηματικός
* Αρισταίος της Μαρμόρας
* 2135 Αρισταίος, αστεροειδής που ανακαλύφθηκε το 1977

Κατηγορία:Αποσαφηνίσεις ονομάτων
Θεόδωρος Μπλούδρος

Ο **Θεόδωρος Μπλούδρος** είναι Έλληνας πρώην αθλητής (ρέκορντμαν) της κολύμβησης και της υδατοσφαίρισης από την Πάτρα. Ήταν αθλητής του Ν.Ο. Πατρών, σε αγώνες υδατοσφαίρισης άρχισε να παίρνει μέρος στα μέσα της δεκαετίας του 1950 ως τα μέσα της επόμενης δεκαετίας. Στην κολύμβηση από τις αρχές της δεκαετίας του 1950 ως τις αρχές της δεκαετίας του 1960 κατέκτησε πολλά χρυσά μετάλλια σε πανελλήνιους αγώνες αλλά και ρεκόρ.

Στην κολύμβηση και στο πανελλήνιο πρωτάθλημα του 1951 ήταν 5ος στα 400 ελεύθερο εφήβων. Το 1952 ήταν 1ος στα 200 πρόσθιο εφήβων κάνοντας νέο πανελλήνιο ρεκόρ, είχε συμμετάσχει και στα προκριματικά των 400 ελευθέρας εφήβων, στα «Μαραγκοπούλεια» της ίδια χρονιάς ήταν 1ος στα 200 πρόσθιο εφήβων. Στο πανελλήνιο πρωτάθλημα του 1953 ήταν πάλι πρώτος, στους πανελλήνιους του 1954 κατέκτησε 4 χρυσά μετάλλια . Στο πανελλήνιο πρωτάθλημα του 1956 ήταν πρώτος στα 200 πεταλούδας . 

Έχει διατελέσει προπονητής του Ν.Ο. Πατρών στην υδατοσφαίριση το 1963-1966, το 1969-1970, το 1971-1974, και το 1977. Παράλληλα κατά καιρούς  ήταν και προπονητής στο κολυμβητικό τμήμα του Ομίλου.

## Διακρίσεις
***Πανελλήνιο πρωτάθλημα**
::200 πρόσθιο εφήβων
::1ος: 1952

:200 πεταλούδας
::1ος: 1954, 1956

## Παραπομπές


Κατηγορία:Έλληνες υδατοσφαιριστές
Κατηγορία:Υδατοσφαιριστές του Ν.Ο. Πατρών
Κατηγορία:Κολυμβητές του Ν.Ο. Πατρών
Κατηγορία:Προπονητές υδατοσφαίρισης Ν.Ο. Πατρών
Κατηγορία:Έλληνες προπονητές υδατοσφαίρισης
Κατηγορία:Έλληνες προπονητές κολύμβησης
Κατηγορία:Έλληνες αθλητές της κολύμβησης
Βαλκανικοί Αγώνες Στίβου 2011

Οι **64οι [[Βαλκανικοί Αγώνες Στίβου]] 2011** έγιναν στην πόλη Σλίβεν της Βουλγαρίας στις 2 & 3 Ιουλίου. Μετείχαν αθλητές και αθλήτριες από δέκα βαλκανικές χώρες. Νικήτρια αναδείχθηκε η **[[Ελλάδα]]** στους άνδρες και η **[[Ρουμανία]]** στις γυναίκες. Διεξήχθησαν ξεχωριστά τα βαλκανικά πρωταθλήματα μαραθωνίου και βάδην. Το βάδην έγινε στο Βουκουρέστι στις 9 Απριλίου με συμμετοχή 48 αθλητών και αθλητριών από έξι χώρες και ο μαραθώνιος στα Σκόπια στις 8 Μαΐου. Και τα δύο ήταν εκτός γενικής βαθμολογίας. Συνολικά, έγιναν τα εξής βαλκανικά πρωταθλήματα.

* Ανωμάλου δρόμου, στις 12 Μαρτίου στο Κραγκούγιεβατς της Βουλγαρίας.
* Βάδην, στις 9 Απριλίου στο Βουκουρέστι.
* Μαραθωνίου, στις 8 Μαΐου στα Σκόπια. 
* Ορεινού δρόμου, στις 12 Ιουνίου στο Ντιμίτροβγκραντ της Σερβίας. 
* Βαλκανικοί Νέων Ανδρών-Γυναικών (Κ-20), στις 16-17 Ιουνίου στην Αδριανούπολη.
* Βαλκανικοί Εφήβων-Νεανίδων (Κ-18), στις 13 Αυγούστου στην Προύσα.

## Αποτελέσματα

### Ανδρών

Διεξήχθησαν ξεχωριστά πρωταθλήματα μαραθωνίου και βάδην.

#### Βαθμολογία

 

### Γυναικών

Διεξήχθησαν ξεχωριστά πρωταθλήματα μαραθωνίου και βάδην.

#### Βαθμολογία

 

## Πηγές
*Αρχείο ΣΕΓΑΣ.
*Βαλκανικό Πρωτάθλημα Στίβου 2011 - Αποτελέσματα.
*THE OFFICIAL WEB SITE OF BALKAN ATHLETICS (ABAF). 

Κατηγορία:Βαλκανικοί Αγώνες Στίβου
Κατηγορία:Στίβος το 2011
Πανελλήνιο πρωτάθλημα κλειστού στίβου γυναικών 2012

Το Πανελλήνιο πρωτάθλημα κλειστού στίβου γυναικών 2012, διοργανώθηκε στις 21 & 22 Φεβρουαρίου στο Στάδιο Ειρήνης και Φιλίας. Πρωταθλητής αναδείχθηκε ο Πανελλήνιος Γ.Σ.. Ταυτόχρονα έγινε και το πρωτάθλημα πεντάθλου που ήταν εκτός ομαδικής βαθμολογίας.

## Νικήτριες

## Βαθμολογία

## Πηγές
* 26οι Πανελλήνιοι κλειστού.

Κλειστου στιβου γυναικων
Κατηγορία:Στίβος το 2012
Κατηγορία:Διοργανώσεις στίβου στον Πειραιά
Εζεκίας ο Ζηλωτής

Ο **Εζεκίας ο Ζηλωτής** έδρασε στη Γαλιλαία ύστερα από τον θάνατο του Αριστόβουλου και του γιου του Αλέξανδρου .
## Οι επιδρομές  του Εζεκία
Ύστερα από την δολοφονία του Αριστόβουλου και την εκτέλεση του γιου του Αλέξανδρου (49/8 π.Χ.) ο Εζεκίας συγκέντρωσε όσους οπαδούς της παράταξης του Αριστόβουλου είχαν απομείνει στην Γαλιλαία  και πραγματοποιούσε επιδρομές  εναντίον των Ρωμαίων και εναντίον των Σύριων.  Ο ανορθόδοξος πόλεμος του Εζεκία είχε επιτυχία. Οι δυνάμεις  του είχαν βρει καταφύγιο σε ορεινά κρησφύγετα της Γαλιλαίας  περιμένοντας την  ευκαιρία να πραγματοποιήσουν μια εξέγερση μεγάλης κλίμακας.
## Σύλληψη από τον Ηρώδη. Θανάτωση του Εζεκία
Ο Ηρώδης που είχε διοριστεί στρατηγός της Γαλιλαίας πραγματοποίησε επιχειρήσεις εναντίον του, χωρίς να έχει έγκριση από τον Υρκανό  και κατάφερε να τον συλλάβει, κοντά στα σύνορα με την Συρία .
Κατόπιν  τον αποκεφάλισε χωρίς δίκη, μαζί με πολλούς από τους οπαδούς του που είχαν συλληφθεί επίσης (47 π.Χ.) .
## Η προσωπικότητα  του Εζεκία . Απόγονοι
Επικρατεί   διχογνωμία  για την προσωπικότητα του Εζεκία επειδή άλλες  πήγες  τον θεωρούν εθνικιστή ,  πατριώτη αγωνιστή  και μαρτύρα του ιουδαϊκού έθνους  ενώ άλλες τον θεωρούν αρχηγό ληστών . 
Γιος του Εζεκία ήταν ο Ιούδας ο επονομαζόμενος Γαλιλαίος  .   
## Παραπομπές

## Πηγές
*Jewish Encyclopedia   *[http://www.jewishencyclopedia.com/articles/7670-hezekiah-the-zealot HEZEKIAH (the Zealot): ]*
*Ρόπς Ν.* Η καθημερινή ζωή στην Παλαιστίνη στους χρόνους του Ιησού* Εκδόσεις Παπαδήμα 2005
*Ιώσηπος *Ιστορία του Ιουδαϊκού πολέμου προς Ρωμαίους. Αρχαία Ελληνική Γραμματεία «Οι ΄Ελληνες».* Κάκτος 1997

Κατηγορία:Ιουδαίοι
Κατηγορία:Εκτελεσθέντες για πολιτικά εγκλήματα
Πανελλήνιο πρωτάθλημα κλειστού στίβου γυναικών 1995

Το **[[Πανελλήνιο πρωτάθλημα κλειστού στίβου γυναικών]] 1995** διεξήχθη στο Στάδιο Ειρήνης και Φιλίας από 10 ως 12 Φεβρουαρίου μαζί με τα αντίστοιχα: ανδρών, εφήβων και νεανίδων. Πρωταθλητής της ομαδικής βαθμολογίας αναδείχθηκε για πρώτη φορά ο **[[Πανιώνιος (στίβος)|Πανιώνιος Νέας Σμύρνης]]**

## Οι νικήτριες

## Κατάταξη

## Πηγές
* "Οι νικητές των Πανελληνίων Πρωταθλημάτων κλειστού", "Αθλητική Ηχώ", 19/2/2000, σελ. 34-35.
* Εφ. Αθλητική Ηχώ, 13/2/1995 σελίδα 6.

Κλειστου στιβου γυναικων
Κατηγορία:Στίβος το 1995
Κατηγορία:Διοργανώσεις στίβου στον Πειραιά
Οινοχόη του Διπύλου

Η **οινοχόη του Διπύλου** που φιλοξενείται στο Εθνικό Αρχαιολογικό Μουσείο, στην Αθήνα, φέρει την αρχαιότερη ελληνική επιγραφή μετά τις μυκηναϊκές πινακίδες. Βρέθηκε στον αρχαιολογικό χώρο του Διπύλου.

Η οινοχόη είναι διακοσμημένη με αγγειογραφία που εικονίζει μια φόρμιγγα. Αρχίζοντας αριστερά από την λαβή φέρει την εξής επιγραφή:(*ΗΟΣΝΥΝΟΡΧΕΣΤΟΝΠΑΝΤΟΝΑΤΑΛΟΤΑΤΑΠΑΙΖΕΙΤΟΤΟΔΕΚΛΜΙΝ* - ὃς νῦν | ὀρχη|στῶν πάν|των ἀτα|λώτατα | παίζει τῶ τόδε ...), που σημαίνει σήμερα, ότι «την κανάτα αυτή θα την πάρει ο χορευτής που θα χορέψει πιο χαριτωμένα». Ήταν δηλαδή έπαθλο χορευτικών αγώνων.

Η ανάγνωση και ερμηνεία της επιγραφής απασχολεί επιγραφικούς και φιλολόγους από το 1880.

Το αγγείο χρονολογείται στα 740 π.Χ. Η επιγραφή είναι χαραγμένη λίγο μετά από το ψήσιμο του αγγείου. Είναι ιστορικής σημασίας  διότι καινοτομεί ως προς τα γράμματα. Το Χ πρωτοεμφανίζεται στο ελληνικό αλφάβητο, μαζί με το Φ και Ψ που είναι άγνωστα στο φοινικικό αλφάβητο. Το Η και το Ω αποδίδονται ως Ε και Ο.

## Πηγές

* 
* 
* 

Κατηγορία:Εκθέματα αρχαίας κεραμικής στο Εθνικό Αρχαιολογικό Μουσείο της Αθήνας
Διπυλου
Κατηγορία:Αρχαία ελληνική γλώσσα
Κατηγορία:Αρχαιολογικά ευρήματα στην Αττική
Κατηγορία:Παλαιότερα γνωστά χειρόγραφα ανά γλώσσα
Τσακ Νόρις

Ο **Τσακ Νόρις** (*[[αγγλικά]]: Chuck Norris, πλήρες όνομα: Κάρλος Ρέι Νόρις*, 10 Μαρτίου 1940 - 19 Μαρτίου 2026) ήταν Αμερικανός ηθοποιός και μάστερ πολεμικών τεχνών.

Μετά την υπηρεσία του στην Πολεμική Αεροπορία των Ηνωμένων Πολιτειών, όπου απέκτησε και το παρατσούκλι *Τσακ*, άρχισε να ασχολείται με τις πολεμικές τέχνες ως ερασιτέχνης, και έφτασε να γίνει παγκόσμιος πρωταθλητής καράτε μεσαίων βαρών, επί έξι συνεχόμενα έτη, από το 1968 έως το 1974. Έχει ιδρύσει και δική του σχολή πολεμικών τεχνών, την *Chun Kuk Do*. Ως αποτέλεσμα της εικόνας του «ανίκητου» που έβγαζε προς τα έξω, το 2005 ξεκίνησε ένα διαδικτυακό φαινόμενο γνωστό ως *Chuck Norris facts*, αποδίδοντας του, χάριν αστεϊσμού, διάφορα αβάσιμα ή ακόμα και αδύνατα κατορθώματα.

Ως ηθοποιός είχε εμφανιστεί σε αρκετές ταινίες δράσης, όπως το *Way of the Dragon*, (1972) στην οποία πρωταγωνίστησε μαζί με τον Μπρους Λι. Έπαιξε τον πρωταγωνιστικό ρόλο στην τηλεοπτική σειρά *Walker, Texas Rangers*, μεταξύ του 1993 και 2001.

Ήταν αφοσιωμένος χριστιανός και πολιτικά συντηρητικός. Είχε γράψει πολλά βιβλία για τον Χριστιανισμό και τα είχε δωρίσει σε μια σειρά Ρεπουμπλικάνων υποψηφίων και άλλων. Το 2007 και το 2008, έκανε εκστρατεία για τον πρώην κυβερνήτη του Αρκάνσας Μάικ Χάκαμπι (Mike Huckabee), ο οποίος ήταν στην κούρσα για το χρίσμα των Ρεπουμπλικάνων για την προεδρία των ΗΠΑ το 2008. Επίσης έχει δική του στήλη στη συντηρητική ιστοσελίδα *WorldNetDaily*.

Απεβίωσε στις 19 Μαρτίου 2026, σε ηλικία 86 ετών.

## Εργογραφία

## Παραπομπές

## Εξωτερικοί σύνδεσμοι
*

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Νάσος Χαλκίδης

Ο **Νάσος Χαλκίδης** γεννήθηκε στη Θεσσαλονίκη το 1965. Το 1992 ολοκλήρωσε τις σπουδές του στην Ανώτατη Σχολή Καλών Τεχνών του Αριστοτέλειου Πανεπιστημίου Θεσσαλονίκης.Από το 1995 διδάσκει αισθητική αγωγή στη Δευτεροβάθμια Εκπαίδευση. Στις εκλογές τον Ιούνιο του 2022  εκλέχτηκε πρόεδρος για το Διοικητικού Συμβούλιο  του Επιμελητηρίου Εικαστικών Τεχνών Ελλάδας.
## Ατομικές Εκθέσεις

*2011, Θεσσαλονίκη, 'Α-πρόσωπα, Α-ληθή', ΟΛΘ	
*2008, Θεσσαλονίκη, 'Επιλογές  92-08', Πνευματικό Κέντρο Πολίχνης 
*2005, Θεσσαλονίκη, 'Το ηφαίστειο των επιθυμιών', Μύλος 
*2002, Θεσσαλονίκη, 'Απρόσιτοι  Τόποι', Αλατζά Ιμαρέτ, Διεύθυνση Πολιτισμού Δήμου Θεσσαλονίκης 
*1999, Ερμούπολη, 'Η απουσία των ωραίων πραγμάτων', Πινακοθήκη Κυκλάδων
*1998, Θεσσαλονίκη, 'Το χρώμα της ζωής είναι κόκκινο', ART WORK SHOP, Εργοστάσιο ‘ΗΛΙΟΣ΄

## Ομαδικές εκθέσεις επιλογή

*2008, Θεσσαλονίκη, 'Διαδρομές', Κρατικό Μουσείο Σύγχρονης Τέχνης
*2007, Θεσσαλονίκη, 'Η ζωγραφική στο δρόμο', VLASIS ART.COM
*2007, Λαμία, 'Bella arte'
*2002, Θεσσαλονίκη, 'Συμπόσιο', HELEXPO,  ΔΕΘ
*2000, Κωνσταντινούπολη, 'Ενορία', HILTON
*2000, Θεσσαλονίκη, 'Μπλε Όνειρα', Εκθετήριο ΧΑΝΘ
*2000, Πόρτο Βαλίτσα, 'Κοντά στη θάλασσα', 2ος Κύκλος  ‘Χαμηλές πτήσεις 
*1999, Θεσσαλονίκη, 'Συντελεστής δόμησης', Πολιτιστικό Κέντρο Ευόσμου 
*1999, Πόρτο Βαλίτσα, 'Κοντά στη θάλασσα', 1ος Κύκλος 'Χαμηλές Πτήσεις'
*1998, Θεσσαλονίκη, 'Πέντε Νέοι Καλλιτέχνες στο Εκθετήριο της ΧΑΝΘ'
*1998, Θεσσαλονίκη , 'Ελεύθερη Ζώνη TRANSIT', Αποθήκη ΟΛΘ
*1998, Θεσσαλονίκη, 'Πολιτιστικό χωριό Ειδομένης', GOETHE
*1997, Θεσσαλονίκη, 'ART BAZAR', Αίθουσα Τέχνης Δήμου Νεάπολης
*1997, Θεσσαλονίκη, 'Εντευκτήριο Πολιτιστικής Πρωτεύουσας', Οργανισμός Πολιτιστικής Πρωτεύουσας 
*1997, Κιλκίς, 'IDOMENI MEETING POINT', Συμμετοχή 

## Διακρίσεις

*2007, 'Bella arte', Έπαινος 

Κατηγορία:Έλληνες ζωγράφοι του 21ου αιώνα
Βασίλης Στογιάννος

Ο **Βασίλης Στογιάννος** (1939-1985), ήταν Έλληνας θεολόγος καθηγητής πανεπιστημίου.

## Βίος
Ο **Βασίλης Στογιάννος** γεννήθηκε στις 20 Ιουλίου 1939 στο Σωκράκι της Κέρκυρας. Μετά την ολοκλήρωση των εγκύκλιων σπουδών του φοίτησε στη Θεολογική Σχολή του Αριστοτελείου Πανεπιστημίου Θεσσαλονίκης από το 1957 μέχρι το 1961 πρωτεύοντας στις εισαγωγικές και αριστεύοντας στις πτυχιακές εξετάσεις. Μετά την εκπλήρωση της στρατιωτικής του θητείας, μετέβη με υποτροφία του Παγκόσμιου Συμβουλίου Εκκλησιών για μετεκπαίδευση στην Τυβίγκη της Δυτικής Γερμανίας στην Ερμηνεία της Καινής Διαθήκης, στην Φιλοσοφία και την Ιστορία της αρχαίας Εκκλησίας. Είχε καθηγητές του τους E. Kaeseman, O. Michel και E. Lang. Ως υπότροφος του ιδρύματος Alexander von Humboldt στη Βόννη συνέχισε το ερευνητικό του έργο. Το 1968 αναγορεύθηκε διδάκτωρ θεολογίας  στη Θεολογική Σχολή του Αριστοτελείου Πανεπιστημίου Θεσσαλονίκης.  Το 1974 έλαβε και το δεύτερο πτυχίο του από τη Φιλοσοφική Σχολή του Αριστοτελείου Πανεπιστημίου Θεσσαλονίκης. Το 1976 εκλέχθηκε υφηγητής στην έδρα *Ιστορίας των χρόνων και Ερμηνείας της Καινής Διαθήκης* και στην ίδια έδρα τακτικός καθηγητής το 1981. Υπήρξε συνεκδότης με τον Ιωάννη Καραβιδόπουλο των  σειρών, Ερμηνεία Καινής Διαθήκης, και Βιβλική Βιβλιοθήκη στις εκδόσεις Πουρναράς.
Πέθανε στις 18 Ιουλίου του 1985, υπηρετώντας ως πολιτικός διοικητής του Αγίου Όρους, από τον Μάιο του 1983.

## Εργογραφία
*Πέτρος παρά Παύλω-Διδακτορική Διατριβή, 1968
*Ελευθερία-Η περί ελευθερίας διδασκαλία του Απ. Παύλου και των πνευματικών ρευμάτων της εποχής του, διατριβή επί υφηγεσία, 1970
*Η παραβολή του Τελώνου και του Φαρισαίου εις την ελληνική πατερικήν παράδοσιν, Κληρονομία, τομ.2, τ/χ.Α. (1970), σελ.1-41
*Χριστός και Νόμος, διατριβή επί υφηγεσία 1976
*Η Αποστολική Σύνοδος, 1973 
*Η ανάστασις των νεκρών. Εισαγωγικά προβλήματα και ερμηνεία του Α΄ Κορ. 15, 1977
*Η Πεντηκοστή, 1979
*Πρώτη επιστολή Πέτρου-Ερμηνευτικό υπόμνημα, εκδ. Π.Πουρναράς, Θεσσ/ίκη 1980
*Ερμηνευτικά Μελετήματα, εκδ.Π.Πουρναράς, Θεσσ/ίκη 1988 
* Ανάλεκτα, εκδ.Π.Πουρναράς, Θεσσ/ίκη 1988

## Παραπομπές


## Πηγές
*Ιωάννης Καραβιδόπουλος, «Βασίλης Στογιάννος», Δελτίο Βιβλικών Μελετών, τομ.4, τ/χ2, (Ιούλιος-Δεκέμβριος 1985), σελ.7-10
*Γεώργιος Τσανανάς, «Βασίλης Στογιάννος 1939-1985», Σύναξη, τ/χ.16 (Οκτώβριος-Δεκέμβριος 1985), σελ.91-93

## Εξωτερικοί σύνδεσμοι
*Η μεταμόρφωση του Χριστού και η σημασία της για μας http://www.pemptousia.gr/2011/08/%ce%b7-%ce%bc%ce%b5%cf%84%ce%b1%ce%bc%cf%8c%cf%81%cf%86%cf%89%cf%83%ce%b7-%cf%84%ce%bf%cf%85-%cf%87%cf%81%ce%b9%cf%83%cf%84%ce%bf%cf%8d-%ce%ba%ce%b1%ce%b9-%ce%b7-%cf%83%ce%b7%ce%bc%ce%b1%cf%83%ce%af/
*ΠΙΣΤΗ ΚΑΙ ΓΝΩΣΗ http://blogs.sch.gr/kantonopou/2010/05/02/%CE%B2%CE%B1%CF%83%CE%AF%CE%BB%CE%B5%CE%B9%CE%BF%CF%82-%CF%83%CF%84%CE%BF%CE%B3%CE%B9%CE%AC%CE%BD%CE%BD%CE%BF%CF%82-%CE%B7-%CF%80%CE%AF%CF%83%CF%84%CE%B7-%CE%B5%CE%AF%CE%BD%CE%B1%CE%B9-%CE%B1%CE%BD/

Κατηγορία:Έλληνες θεολόγοι
Κατηγορία:Έλληνες πανεπιστημιακοί του 20ού αιώνα
Κατηγορία:Πολιτικοί διοικητές του Αγίου Όρους
Goldring

Η **Goldring** είναι κατασκευάστρια εταιρεία ακουστικού εξοπλισμού υψηλής ποιότητας, η οποία ιδρύθηκε το 1906.  Το 1906, οι αδερφοί Scharf άρχισαν την κατασκευή φωνογράφων, στο Βερολίνο της Γερμανίας. Το 1926 κυκλοφόρησε το φωνογράφο "Juwel Electro Soundbox". Το 1933, η εταιρεία μεταφέρθηκε στην Αγγλία, όπου συνέχισε με την κατασκευή κεφαλών ανάγνωσης αναλογικών πικάπ.

Το 1954 κυκλοφόρησε η μαγνητική κεφαλή Goldring 500.

Οι κεφαλές Goldring άρχισαν να πωλούνται στις ΗΠΑ και παγκοσμίως, από τη δεκαετία του 1950. Στη δεκαετία του 1970, η εταιρεία διέθετε στην αγορά και τα ελβετικής κατασκευής πικάπ Lenco, π.χ. το Lenco L75 ως Goldring GL75.

Οι αδελφοί Scharf άλλαξαν το όνομά τους σε Sharp, συνεχίζοντας την οικογενειακή παράδοση της εταιρείας μέχρι το 1987. Τότε, ο Gerry Sharp πούλησε την εταιρεία στο διανομέα της, Veda-UK (σήμερα τμήμα της Armour Home).

Αν και η εταιρεία είναι περισσότερο γνωστή για τις κεφαλές κινητού πηνίου, κινητού σιδήρου και κινητού μαγνήτη, όπως και για τα πικάπ, έχει κατασκευάσει επίσης μεγάφωνα και ακουστικά.

## Κεφαλές κινητού πηνίου
Legacy Series 
Elite 
Eroica H
Eroica LX

## Κεφαλές κινητού σιδήρου
2100
2200
2300
2400
2500

## Κεφαλές κινητού μαγνήτη
G1006
G1012GX
G1022GX
G1042
Elektra
Elan

## Ακουστικά
DR50
DR100
DR150
GX100
GX200
NS1000

## Χρονολογικός πίνακας
* 1906  ίδρυση της εταιρείας από τους αδερφούς Scharf, στο Βερολίνο της Γερμανίας
* 1926  Έκδοση του φωνόγραφου "Juwel Electro Soundbox" με το σήμα Gold Ring προς ένδειξη ποιότητας
* 1933  Η Goldring μεταφέρεται στην Αγγλία
* 1954  Μαγνητική κεφαλή Goldring 500
* 1958  Κεφαλή Goldring 600
* 1960  Κεφαλή Goldring 700
* 1973  Πικάπ Lenco GL85
* 1978  Κεφαλές Goldring 900SE II & 900/E
* 1987  Πώληση της εταιρείας στη Veda-UK (Armour Home Electronics).
* 1987-90  Κεφαλές Eroica, Epic II, Excel & Elite
* 2004  Πικάπ Goldring GR1
* 2005  Πικάπ Goldring GR2
* 2006  Ακουστικά κεφαλής Goldring DR50, DR100 & DR150
* 2009 	Κεφαλές Goldring 2000 και σειρά Legacy
* 2011 	Online εξυπηρέτηση επισκευής κεφαλών

## Αναφορές


## Πηγές
* http://www.6moons.com/audioreviews/goldring/gr1.html

## Reviews
* Goldring G1042 reviewed http://www.tnt-audio.com/sorgenti/g1042e.html
* Review of Goldring GX200 Earphones

## Εξωτερικοί σύνδεσμοι
* Goldring website http://www.goldring.co.uk
* Πικάπ GR1 https://web.archive.org/web/20120420001103/http://www.gramophone.net/Issue/Page/March%202004/109/745040/Goldring+GR1
* Πικάπ GR2 https://web.archive.org/web/20120704200901/http://www.avreview.co.uk/news/article/mps/uan/382

### Εξωτερικοί σύνδεσμοι Goldring Lenco
* Goldring Lenco gallery

Κατηγορία:Επιχειρήσεις του Ηνωμένου Βασιλείου
Haruhi Suzumiya

***Σουζουμίγια Χάρουχι*** (ιαπωνικά: 涼 宮 ハルヒ, Χέπμπορν: Suzumiya Haruhi) είναι η γενική ονομασία μιας σειράς μυθιστορημάτων για παιδιά του συγγραφέα Ναγκάρου Τανιγκάγουα με εικονογράφηση από τη Νόιζι Ίτο και τα οποία στη συνέχεια προσαρμόστηκαν σε επεισόδια κινουμένων σχεδίων. Η αφήγηση ακολουθεί τον κεντρικό χαρακτήρα Χάρουχι Σουζουμίγια, μια μαθήτρια λυκείου η οποία έχει την υπερφυσική ικανότητα να αλλάζει τη χωρο-χρονική πραγματικότητα ασυνείδητα, χωρίς η ίδια να αντιλαμβάνεται τις αλλαγές που επιφέρει, και τα παράξενα καμώματα της «ταξιαρχίας SOS», μιας σχολικής λέσχης που ίδρυσε η Χάρουχι με συμμαθητές της με σκοπό τη διερεύνηση διαφόρων μυστηριωδών συμβάντων.

Το πρώτο μυθιστόρημα δημοσιεύθηκε στην Ιαπωνία στις 6 Ιουνίου 2003 από τις εκδόσεις Kadokawa Shoten και ακολούθησαν οκτώ αυτοτελή μυθιστορήματα και ένα δέκατο προγραμματισμένο να εκδοθεί την 1η Απριλίου 2007. Τα μυθιστορήματα έχουν προσαρμοστεί σε τέσσερις ξεχωριστές σειρές μάνγκα, μια σειρά τηλεοπτικών επεισοδίων anime (Suzumiya Haruhi no Yūutsu), δύο σειρές επεισοδίων original net animation (Suzumiya Haruhi-chan no Yūutsu και Nyorōn Churuya-san) μια κινηματογραφική ταινία κινουμένων σχεδίων (Suzumiya Haruhi no Shōshitsu) και διάφορα βίντεο-παιχνίδια.
## Παραπομπές


Κατηγορία:Σειρές manga
Κατηγορία:Shōnen anime και manga
Κατηγορία:Βιβλία μαύρης κωμωδίας
Κατηγορία:Manga του 2012
Κατηγορία:Manga του 2008
Κατηγορία:Manga του 2007
Κατηγορία:Manga του 2005
Κατηγορία:Manga του 2004
Κατάλογος νησιών του Αγίου Βικεντίου και Γρεναδίνων

thumb|right|250px|Νησιά στον Άγιο Βικέντιο και Γρεναδίνες

Αυτός είναι ένας **κατάλογος [[νησί|νησιών]] του [[Άγιος Βικέντιος και Γρεναδίνες|Άγιου Βικέντιου και Γρεναδίνων]]**. Παρακάτω αναφέρονται τα κυριότερα νησιά της χώρας, η έκταση, ο πληθυσός και κάποια χωριά στο καθένα. Αν κάποιο είναι ακατοίκητο, στον πληθυσμό και στα χωριά θα έχει παύλα (-). Στα χωριά, η πρωτεύουσα του νησιού είναι με **μαύρα γράμματα**.

## Σημείωση
Ο Άγιος Βικέντιος και Γρεναδίνες αποτελείται πάνω από 600 νησιά, εκ των οποίων το ένα είναι ο Άγιος Βικέντιος (νησί) και τα υπόλοιπα αποτελούν τις Γρεναδίνες.

## Κατάλογος νησιών

## Δείτε επίσης
* Γρεναδίνες

## Παραπομπές
* Άγιος Βικέντιος (νησί) και Γρεναδίνες |publisher=U.S. Department of State| accessdate=2009-07-27


Κατηγορία:Κατάλογοι που αφορούν τον Άγιο Βικέντιο και Γρεναδίνες
Γιάννης Κατσικογιάννης

Ο **Γιάννης Κατσικογιάννης** (γεν. Αιγάλεω, 11 Σεπτεμβρίου 1962) είναι Έλληνας παλαίμαχος ποδοσφαιριστής, που αγωνίζονταν στη θέση του επιθετικού μέσου και έκανε μεγάλη καριέρα στο πρωτάθλημα της Α’ Εθνικής, συμμετέχοντας σ' αυτήν για 7 περιόδους με τα χρώματα του Εθνικού Πειραιά.

Ακόμη, έπαιξε και στη Β’ Εθνική και τη Γ΄Εθνική, με τα χρώματα άλλων συλλόγων, ενώ μετά το τέλος της ποδοσφαιρικής του καριέρας ασχολήθηκε με την προπονητική.

Ξεκίνησε από τα "τσικό" (παιδικό τμήμα) του Α.Ο. Αιγάλεω το 1974, με προπονητές το Νίκο Τσιαμπουρή και το Τζέκο Μπαλαρίνη και τρία χρόνια αργότερα (1977) παραχωρείται στον Εθνικό, όπου εντάσσεται στους ερασιτέχνες της ομάδας του Πειραιά, μαζί με τους Κ. Μπατσινίλα, Ηλ. Αρμόδωρο, Π. Κοττίδη, Άρη Μακρυωνίτη, Γ. Αντωνόπουλο κ.α. Το ντεμπούτο του στην επαγγελματική ομάδα και την Α΄Εθνική πραγματοποιήθηκε με το ξεκίνημα της περιόδου 1981-82, όταν ο βούλγαρος τεχνικός του Εθνικού Μανόλι Μανόλοφ του έδωσε φανέλα βασικού στην αναμέτρηση κατά του Ολυμπιακού, στο Ν. Φάληρο (αποτέλεσμα 0-0).

Έπαιξε στον Εθνικό για τα επόμενα επτά χρόνια, λαμβάνοντας μέρος σε συνολικά **110 επίσημους αγώνες πρωταθλήματος** της Α΄Εθνικής και επιτυγχάνοντας 8 γκολ. Το καλοκαίρι του 1988, ο Γ. Κατσικογιάννης αποχώρησε, μαζί με τους τότε συμπαίκτες του Κώστα Τσούξτο και Πέτρο Δημητρίου, για να υπογράψουν στον Α.Ο. Τρικάλων, που προπονούσε ο Νίκος Στριμπέλης. Ο Κατσικογιάννης όμως παρέμεινε στα Τρίκαλα μόνο για 6 μήνες, καθώς το Δεκέμβριο του 1988 μεταγράφηκε στην Καλλιθέα, όπου έμεινε για 1,5 έτος. Επόμενος σταθμός της καριέρας του ήταν ο Α.Ο. Χαϊδαρίου (1991 και 1992), ενώ την περίοδο 1992-93 αγωνίσθηκε στον Πανναυπλιακό Ηρακλή. Έκλεισε σαν ποδοσφαιριστής, με τα χρώματα της Δύναμης Κορυδαλλού, ενώ στη συνέχεια εργάσθηκε στην ίδια ομάδα σαν προπονητής, έως και το 1996.

Το 1997 και το 1998 ανέβασε από τη Β΄Κατηγορία Ε.Π.Σ.Α. και την κράτησε στην Α΄Κατηγορία, την ιστορική Ιεράπολη, ενώ το ίδιο επανέλαβε με την Ελλάδα Ποντίων, τη διετία 1999-2000.

Το 2001 ανέβασε από τη Γ΄Κατηγορία της Ε.Π.Σ. Αθηνών στη Β΄Κατηγορία τον Θεμιστοκλή Αιγάλεω και το 2002 τον έφτασε στην Α΄Κατηγορία. 

Από το 2003 ασχολείται αποκλειστικά με "φυτώριο" νεαρών ποδοσφαιριστών, διατηρώντας Ακαδημία, μαζί με τον αδελφό του
Π. Κατσικογιάννη, με τον οποίο υπήρξαν και συμπαίκτες στον Εθνικό, επί σειρά ετών.

Αγωνίσθηκε επίσης, στην Εθνική ομάδα των Ενόπλων.

Ο Γιάννης Κατσικογιάννης δημιούργησε την ανεξάρτητη ποδοσφαιρική ομάδα *Νάπολη Αιγάλεω*, στα τέλη της δεκαετίας του ΄80. 

Ο γιος του Γιώργος Κατσικογιάννης είναι εν-ενεργεία ποδοσφαιριστής.

## Πηγές

* «40 ΧΡΟΝΙΑ ΠΟΔΟΣΦΑΙΡΟ & ΠΡΟΠΟ" (Έκδοση εφημερίδας "ΠΡΟΠΟΡΑΜΑ" , 2000)
* Αρχείο αθλητικής εφημερίδας "ΦΩΣ ΤΩΝ ΣΠΟΡ"
* Γεώργιος Παγιωτέλης, "ΤΟ ΕΠΟΣ ΤΗΣ Α΄ΕΘΝΙΚΗΣ" (Ένθετο περιοδικού "ΟΙ ΠΑΓΚΟΣΜΙΟΙ")

Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Προπονητές ποδοσφαίρου Α.Ο. Θεμιστοκλή
Στέφαν Γκέτσεφ

Ο **Στέφαν Γκέτσεφ** (βουλγαρικά: *Стефан Гечев*, 1911-2000) ήταν Βούλγαρος ποιητής, πεζογράφος, θεατρικός συγγραφέας και μεταφραστής.

## Βιογραφικό
Πήγε σχολείο αρχικά στο Ρούσε (1917-1922) και αργότερα συνέχισε στο Πλόβντιβ (1922-1925) και για δύο χρόνια σπούδασε στο *Lyceum Louis le Grand* στο Παρίσι. Το 1934 αποφοίτησε από το Πανεπιστήμιο της Σόφιας όπου σπούδασε σλαβονική φιλολογία. Τον επόμενο χρόνο πήγε στην Αθήνα, ύστερα από προτροπή του καθηγητή του Ιορντάν Ιβανόφ, για να μάθει αρχαία και νέα ελληνικά (καθώς τα περισσότερα κείμενα της παλαιοβουλγαρικής γραμματείας ήταν μεταφράσεις βυζαντινών κειμένων) και άρχισε να εργάζεται ως αντιγραφέας στην Βουλγαρική Αποστολή της Αθήνας. Γνωρίστηκε αρχικά με τον κριτικό Κλέοντα Παράσχο (από τον οποίο γνώρισε το έργο του Σολωμού, του Κάλβου, του Τέλλου Άγρα, του Καρυωτάκη και του Σικελιανού), στη συνέχεια με τον Κώστα Ουράνη και τον Νίκο Καζαντζάκη και αργότερα έγινε φίλος με τον Κώστα Βάρναλη (το 1941 συνέβαλε στην απελευθέρωση του από τα κρατητήρια των χιτλερικών δυνάμεων κατοχής) και τον Άρη Δικταίο.

Ο Γκέτσεφ ήδη από το 1952 άρχισε να μεταφράζει στα βουλγαρικά σύγχρονους Έλληνες ποιητές. Πέντε χρόνια αργότερα ξεκίνησε την προσπάθεια για την έκδοση στα βουλγαρικά μιας ανθολογίας Ελλήνων ποιητών όμως αντιμετώπισε πολλά προβλήματα καθώς το έργο αρκετών Ελλήνων ποιητών δεν ήταν αρεστό στο τότε καθεστώς της Βουλγαρίας. Τελικά η πρώτη ανθολογία εκδόθηκε το 1960.

Το λογοτεχνικό έργο του Γκέτσεφ ήταν λογοκριμένο και άρχισε να εκδίδεται μετά την κατάρρευση του καθεστώτος στη Βουλγαρία το 1990. Το 1996 τιμήθηκε από το ελληνικό κράτος με το Χρυσό Σταυρό του Τάγματος της Τιμής και τρία χρόνια αργότερα με το Χρυσό Μετάλλιο του Δήμου Αθηναίων.

## Πηγές
* Βιβλιοθήκη (ένθετο εφημερίδας Ελευθεροτυπία)- Η Κίνα μέσα από την λογοτεχνία της, 22/08/2008

Κατηγορία:Βούλγαροι ποιητές
Κατηγορία:Βούλγαροι θεατρικοί συγγραφείς
Κατηγορία:Βούλγαροι μεταφραστές
BB

Η συντομογραφία λατινικών και ελληνικών χαρακτήρων **BB** ή **Bb** και **ΒΒ** ή **ββ** (στην αγγλική γλώσσα προφέρεται μπι-μπι) μπορεί να αναφέρεται:

## Στη διεθνή ορολογία
* Ως **BΒ**
** Στα Μπαρμπάντος, νησιωτική χώρα κατά ISO 3166-2
** Στο Βραδεμβούργο, κρατίδιο της Γερμανίας κατά ISO 3166
** Στον B. B. King, Αμερικανό τραγουδοποιό.
** Στον αριθμό BB<Sub>16</sub> στο δεκαεξαδικό σύστημα αρίθμησης, που αντιστοιχεί στον αριθμό 187 στο δεκαδικό σύστημα.
* Ως **.bb**
** Στον .bb top-level domain κωδικό για τη νησιωτική χώρα Μπαρμπάντος στο διαδίκτυο.

## Στην ελληνική γλώσσα
* Στις Εγγυημένες δανειακές υποχρεώσεις η βαθμολογία **BB**
* Ως **ΒΒ+** και **ΒΒ-**, βαθμολόγηση πιστοληπτικής ικανότητας από Οργανισμό αξιολόγησης πιστοληπτικής ικανότητας
* Στη διπλή διάσπαση (ββ) στη φυσική.
* Στην Ηλεκτραρνητικότητα ο δεσμός Β-Β
* Στο Βοηθητικό Βάσης στο Πολεμικό Ναυτικό
* Ως **,ΒΒ΄** ή **,ββ΄** στον αριθμό 2002 στο ελληνικό σύστημα αρίθμησης
* Στις Πινακίδες κυκλοφορίας οχημάτων της Ελλάδας ως **ΒΒ** στα αρχικά γράμματα
Χαλέπα

Η **Χαλέπα Χανίων** αποτελεί σπουδαίο ιστορικό προάστιο των Χανίων, στην Κρήτη, που κατέστη περισσότερο γνωστή από την ομώνυμη διμερή «Συμφωνία της Χαλέπας» που συνομολογήθηκε σ' αυτή στις 15 Οκτωβρίου του 1878 μεταξύ της Οθωμανικής Αυτοκρατορίας και αντιπροσωπείας συνέλευσης Κρητών, ως προϊόν της διεθνούς Βερολίνειας Συνθήκης  που είχε συνομολογηθεί τρεις μήνες πριν.

## Γενικά
Η Χαλέπα βρίσκεται ΒΑ. των Χανίων επί των υψωμάτων που δεσπόζουν του ισθμού που ενώνει την χερσόνησο του Ακρωτηρίου με την πεδιάδα των Χανίων. Άρχισε να οικίζεται περί τις αρχές του 19ου αιώνα από εύπορους Χανιώτες οι οποίοι και μετεξέλιξαν αυτό σε σπουδαίο αριστοκρατικό προάστιο με  πολυτελείς επαύλεις με πλούσιους κήπους και δενδροφυτευμένους δρόμους, δίνοντας εικόνα ευρωπαϊκού θερέτρου εκτεινόμενο μέχρι της ακτής, σχετικά απόκρημνης, με πλούσιο διαμελισμό σε μικρούς ορμίσκους και εκπληκτική θέα των Χανίων και του ομώνυμου όρμου. Στη Χαλέπα ήταν η έδρα του εκάστοτε Γενικού Διοικητή της Κρήτης, οι επαύλεις των γενικών προξένων των Μεγάλων Δυνάμεων καθώς και η Γαλλική Σχολή Καλογραιών (θηλέων) του τάγματος Σαν Ζοζέφ.

Το προάστιο αυτό επέλεξε αργότερα και ο Αρμοστής Πρίγκιπας Γεώργιος όπου και η έπαυλη αυτού, την οποία οι κάτοικοι αποκαλούν ανάκτορο, καθώς και ο Ελευθέριος Βενιζέλος ως τόπο μόνιμης διαμονής του, σε θερινή οικία που είχε κτίσει ο πατέρας του Κυριάκος Βενιζέλος, έμπορος των Χανίων και η οποία, (σήμερα αποτελεί μουσείο - ίδρυμα μελετών), βρίσκεται πολύ κοντά της προηγούμενης.Ο Πρίγκιπας Γεώργιος κατά τη διάρκεια της αρμοστείας του στη Κρήτη, από τις αποδοχές που έλαβε από τη Ρωσία ως ναύαρχος του αυτοκρατορικού στόλου, ανήγειρε στη Χαλέπα τον ιερό ναό της Αγίας Μαγδαληνής, ρωσικού ρυθμού, με τον χαρακτηριστικό τρούλο.

Στο ΒΔ. άκρο της παραλίας όπου η ακτή είναι ομαλή υφίσταται σήμερα μικρό αλιευτικό καταφύγιο, ενώ κάποια βυρσοδεψεία που είχαν αναπτυχθεί στο παρελθόν σήμερα έχουν ερημωθεί. Παρά ταύτα και σήμερα ακόμα παραμένει το πλέον αξιόλογο προάστιο των Χανίων με ιδιαίτερη τουριστική ανάπτυξη.

## Πηγές
* «Μεγάλη Ελληνική Εγκυκλοπαίδεια» τομ. ΚΔ΄, σελ.416.

Κατηγορία:Χανιά
Αρναούτη Χανίων

Η **Αρναούτη** Γραμβούσας Χανίων είναι μία βραχονησίδα κοντά στη βόρεια ακτή της Κρήτης στο Αιγαίο Πέλαγος. Βρίσκεται λίγο βόρεια από τη νήσο Ήμερη Γραμβούσα και νότια από το βράχο Βαλέντι. Διοικητικά ανήκει στο Δήμο Κισσάμου, στην Περιφέρεια Κρήτης.

## Παραπομπές


Κατηγορία:Ελληνικές βραχονησίδες
Κατηγορία:Ακατοίκητα νησιά
Κατηγορία:Νησίδες της Κρήτης
Φραγκοστάφυλο

thumb|right|240px|Κόκκινα φραγκοσταφυλα
Το **φραγκοσταφυλο** (επιστ. ονομ.: ***Ribes rubrum*** ή ***Ribes nigrum***) του γένους (*Ribes* ― *Ριβήσιο*) είναι μικρός θυσανώδης θάμνος εύκολης καλλιέργειας, ανθεκτικός στο κρύο, που ευδοκιμεί σε υγρά και δροσερά κλίματα και σε όλα τα εδάφη εκτός των πολύ υγρών.

## Συγκομιδή και χρήση
Η συγκομιδή τους γίνεται βαθμιαία Ιούλιο-Αύγουστο, αφού πάρουν το χρώμα τους, που ανάλογα την ποικιλία μπορεί να είναι: πρασινωποί, κίτρινοι, κοκκινωποί ή μαύροι (ποικιλία nigra) χωρίς κουκούτσι και χνούδι. Έχουν γλυκιά υπόξινη πολύ ευχάριστη γεύση και καταναλώνονται φρέσκοι ή χρησιμοποιούνται σε τούρτες, μαρμελάδες, αλλά και χυμούς φρούτων. Το συγκεκριμένο φρούτο μπορεί να γίνει ζελέ πλούσιο σε πηκτίνη που η περιεκτικότητά του σε βιταμίνη C είναι σχεδόν ίση με εκείνη των πορτοκαλιών.
## Διάκριση
Το φραγκοστάφυλο δεν πρέπει να συγχέεται με το λαγοκέρασο (*Ribes uva-crispa* συν. *Ribes grossularia*), που είναι διαφορετικό είδος, περισσότερο μεγαλόκαρπο.

## Πίνακες
μικρογραφία

## Παραπομπές


Κατηγορία:Φρούτα του δάσους
Κατηγορία:Ευρωπαϊκή χλωρίδα
Κατηγορία:Σαξιφραγκώδη